ประกาศกรมการค้าต่างประเทศประกาศกรมการค้าต่างประเทศเรื่อง หลักเกณฑ์ วิธีการและเงื่อนไขในการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันเพื่อใช้ในอุตสาหกรรมการผลิตเครื่องใช้ไฟฟ้าพ.ศ. ๒๕๕๖[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒)พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ในอัตราร้อยละ๐ ของราคา ซี ไอ เอฟ ในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้าเป็นระยะเวลา ๒ ปี ให้เป็นไปตามหลักเกณฑ์วิธีการและเงื่อนไขที่อธิบดีกรมการค้าต่างประเทศประกาศกำหนด นั้นเพื่อให้เป็นไปตามความในข้อ๕ และข้อ ๘ ของประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒)พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖ อธิบดีกรมการค้าต่างประเทศจึงออกประกาศไว้ดังต่อไปนี้ข้อ๑ ในประกาศนี้เหล็กแผ่นรีดเย็นเคลือบและทาสี หมายความว่าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวันเพื่อใช้ในอุตสาหกรรมการผลิตเครื่องใช้ไฟฟ้าภายใต้พิกัดอัตราศุลกากรประเภทย่อยและรายละเอียดของสินค้าตามบัญชี ข.ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน (ฉบับที่ ๒) พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖หนังสือรับรอง หมายความว่าหนังสือรับรองการนำเข้าสินค้าเหล็กแผ่นรีดเย็นเคลือบและทาสีเพื่อใช้ในอุตสาหกรรมการผลิตเครื่องใช้ไฟฟ้าที่ออกโดยสถาบันไฟฟ้าและอิเล็กทรอนิกส์ข้อ๒ คุณสมบัติของผู้มีสิทธิขอหนังสือรับรอง๒.๑เป็นผู้ผลิตเครื่องใช้ไฟฟ้าที่ใช้สินค้าเหล็กแผ่นรีดเย็นเคลือบและทาสีเป็นวัตถุดิบในการผลิตหรือ๒.๒เป็นผู้นำเข้าสินค้าเหล็กแผ่นรีดเย็นเคลือบและทาสีเพื่อจำหน่ายให้แก่ผู้ผลิตเครื่องใช้ไฟฟ้าตามข้อ๒.๑ข้อ๓ ให้ผู้มีคุณสมบัติตามข้อ ๒ยื่นคำขอหนังสือรับรองตามแบบที่กำหนดท้ายประกาศนี้ (แบบ ก) ต่อสถาบันไฟฟ้าและอิเล็กทรอนิกส์พร้อมเอกสารหลักฐานดังต่อไปนี้๓.๑หนังสืออนุญาตให้ประกอบกิจการโรงงาน (แบบ รง.๔) (กรณีเป็นผู้ผลิตเครื่องใช้ไฟฟ้า)๓.๒หนังสือรับรองการจดทะเบียนนิติบุคคลที่มีอายุไม่เกิน ๖ เดือน นับแต่วันที่ออก(กรณีเป็นผู้นำเข้า)๓.๓สำเนาใบกำกับสินค้า (Invoice)๓.๔แบบแสดงรายการสินค้าที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้า๓.๕หนังสือมอบอำนาจพร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจ(กรณีมีการมอบอำนาจ)ข้อ๔ ให้สถาบันไฟฟ้าและอิเล็กทรอนิกส์มีหน้าที่พิจารณาดำเนินการดังนี้๔.๑ออกหนังสือรับรองตามแบบที่กำหนดท้ายประกาศนี้ (แบบ ข)ให้แก่ผู้ยื่นคำขอที่มีคุณสมบัติตามข้อ ๒และแสดงเอกสารหลักฐานถูกต้องครบถ้วนตามข้อ ๓ในปริมาณไม่เกินกว่าที่ระบุในใบกำกับสินค้า๔.๒รายงานปริมาณการออกหนังสือรับรองเป็นหนังสือ พร้อมสำเนาหนังสือรับรองและรายงานปริมาณการใช้หรือการนำเข้าตามแบบที่กำหนดท้ายประกาศนี้ (แบบ ค) ต่อสำนักปกป้องและตอบโต้ทางการค้ากรมการค้าต่างประเทศ เป็นรายเดือนทุกไตรมาสข้อ๕ ให้ผู้ได้รับหนังสือรับรองนำหนังสือรับรองดังกล่าวไปแสดงต่อกรมศุลกากรเพื่อประกอบการพิจารณาการได้รับสิทธิชำระอากรตอบโต้การทุ่มตลาดในอัตราร้อยละ ๐ข้อ๖ ให้ผู้ได้รับหนังสือรับรองปฏิบัติดังนี้๖.๑กรณีเป็นอุตสาหกรรมการผลิตเครื่องใช้ไฟฟ้าให้ร่วมกับอุตสาหกรรมภายในพัฒนาและส่งเสริมให้มีการใช้สินค้าเหล็กแผ่นรีดเย็นเคลือบและทาสีภายในประเทศโดยจัดทำแผนและรายงานผลความคืบหน้าของการร่วมกันพัฒนา นับแต่วันที่เริ่มดำเนินการต่อสำนักปกป้องและตอบโต้ทางการค้า กรมการค้าต่างประเทศ ทุกไตรมาสพร้อมรายงานปริมาณการใช้ต่อสำนักปกป้องและตอบโต้ทางการค้า กรมการค้าต่างประเทศทุกเดือน โดยให้รายงานภายในวันที่ ๒๐ ของเดือนถัดไปตามแบบที่กำหนดท้ายประกาศนี้(แบบ ง)๖.๒กรณีเป็นผู้นำเข้า ให้รายงานปริมาณการนำเข้าต่อสำนักปกป้องและตอบโต้ทางการค้ากรมการค้าต่างประเทศ ทุกเดือน โดยให้รายงานภายในวันที่ ๒๐ ของเดือนถัดไป ตามแบบ ง๖.๓หากผู้ได้รับหนังสือรับรองไม่ดำเนินการให้เป็นไปตามข้อ ๖.๑ หรือข้อ ๖.๒ กรมการค้าต่างประเทศจะพิจารณาดำเนินการตามที่เห็นสมควรข้อ๗ หนังสือรับรองให้มีอายุ ๑ เดือนนับแต่วันที่ออก และให้ใช้สำหรับการนำเข้าได้เพียงครั้งเดียวทั้งนี้ตั้งแต่วันที่ ๑๐ มกราคม พ.ศ. ๒๕๕๖ จนถึงวันที่ ๙ มกราคม พ.ศ. ๒๕๕๘ประกาศ ณ วันที่ ๒กันยายน พ.ศ. ๒๕๕๖ปราณี ศิริพันธ์อธิบดีกรมการค้าต่างประเทศ[เอกสารแนบท้าย]๑.แบบขอหนังสือรับรองการนำเข้าสินค้าเพื่อใช้ในอุตสาหกรรมการผลิตเครื่องใช้ไฟฟ้า (สินค้าเหล็กแผ่นรีดเย็นเคลือบและทาสี)(แบบ ก)๒. แบบแสดงรายการสินค้าเหล็กแผ่นรีดเย็นเคลือบและทาสีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้า๓. หนังสือรับรองการนำเข้าสินค้าเหล็กแผ่นรีดเย็นเคลือบและทาสีเพื่อใช้ในอุตสาหกรรมการผลิตเครื่องใช้ไฟฟ้า (แบบ ข)๔. แบบแสดงรายการสินค้าท้ายหนังสือรับรองการนำเข้าสินค้าเหล็กแผ่นรีดเย็นเคลือบและทาสีเพื่อใช้ในอุตสาหกรรมการผลิตเครื่องใช้ไฟฟ้า๕. แบบรายงานปริมาณการใช้หรือการนำเข้า (แบบ ค)๖. แบบรายงานปริมาณการใช้หรือการนำเข้า (แบบ ง)(ดูข้อมูลจากภาพกฎหมาย)ปริยานุช/ผู้จัดทำ๑๐ กันยายน ๒๕๕๖โชติกานต์/ผู้ตรวจ๑๗ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๑๓ ง/หน้า ๒๔/๕ กันยายน ๒๕๕๖